Класна, калі разам з медыямі актыўныя і ініцыятыўныя прыдумляюць незвычайныя формы аповеду пра сваю дзейнасць. Антон Кашлікаў прывёў прыклад супрацы 34 mag.net з дабрачыннай арганізацыяй па ахове правоў жывёлаў. Замест банальнай інфармацыі пра дзейнасць арганізацыі чытачам “патлумачылі на коціках”, што рабіць, калі хочацца ўзяць сабаку з прытулку, а тэматычны партал пра падарожжы 34 travel.me зрабіў агляд пра лёс кінутых жывёл у іншых краінах. Таму варта выходзіць за звыклыя рамкі і шукаць нейкія “разынкі”, нестандартныя хады, каб супраца з медыямі давала плён. І актыўней выкарыстоўваць сацыяльныя сеткі, ствараць тэматычныя суполкі, блогі. Добры мясцовы прыклад прагучаў з залы — інстаграм-старонка “Актыўнае Маладзечна” за паўгода змагла сабраць амаль 1000 падпісчыкаў, распавяла аўтарка старонкі Валянціна Сідоркіна.